**RusAirin lennon 9605 onnettomuus** tapahtui 20. kesäkuuta 2011 Petroskoin lentoaseman lähettyvillä Karjalan tasavallassa, kun 43 matkustajaa ja yhdeksää miehistön jäsentä kuljettanut RusAirin operoima Tupolev Tu-134A -tyyppinen matkustajakone syöksyi moottoritielle epäonnistuttuaan laskeutumisessa. Onnettomuudessa kuoli välittömästi 44 ihmistä. Kahdeksan koneessa ollutta selvisi hengissä, mutta kolme heistäkin kuoli myöhemmin vammoihinsa. Onnettomuuden syyksi todettiin tutkinnassa miehistön virheellinen toiminta huonoissa sääoloissa.

Onnettomuus
-----------

Onnettomuuskoneen kaltainen RusAirin Tupolev Tu-134A.
Kone oli loppulähestymisessä Petroskoin lentoasemalle, kun se syöksyi läheiselle moottoritielle noin 1,2 kilometriä ennen kiitotien kynnystä toistaiseksi tuntemattomasta syystä noin kello 23.40 paikallista aikaa (19.40 UTC). Lentäjät olivat ilmeisesti yrittäneet laskeutua moottoritielle kiitotien sijaan. Kone vältti täpärästi läheisen pienen kylän. Venäjän valtion uutispalvelu Itar-Tassin mukaan paikallisten viranomaisten mukaan kone oli kärsinyt teknisistä ongelmista, minkä vuoksi lentäjät olisivat päättäneet laskeutua moottoritielle. Sään raportoitiin olleen huono onnettomuuden sattuessa. Venäjän hätätilaministeriön Karjalan alueen toimiston mukaan radioyhteys menetettiin vain hetkeä ennen onnettomuutta.

Lentoasemalla lennonjohtovuorossa olleen Sergei Šmatkovin mukaan lentäjät jatkoivat lähestymistä huonoista sääoloista huolimatta. Hänen mukaansa sää oli vain juuri ja juuri yli minimivaatimusten. Šmatkovin mukaan lentäjien olisi tullut suorittaa ylösveto ja aloittaa uusi lähestyminen. Joidenkin tietojen mukaan kone olisi myös katkaissut voimalinjan lähestyessään aiheuttaen siten kiitotien valojen sammumisen.

Uhrit
-----

Onnettomuuslennolla oli 43 matkustajaa ja yhdeksän miehistön jäsentä. Onnettomuudessa kuoli 44 henkeä. Onnettomuudesta selvinneet seitsemän matkustajaa ja yksi lentoemäntänä toiminut miehistön jäsen vietiin sairaalahoitoon vaikeiden vammojen vuoksi. Matkustajista kolme kuoli myöhemmin vammoihinsa. Loukkaantuneet siirrettiin Iljušin Il-76 -koneella Moskovaan hoidettavaksi.

Merkittäviä uhreja olivat kolme ydinreaktoreita suunnittelevan OKB Gidropressin johtajaa ja pääsuunnittelijaa Sergei Ryžov, Gennadi Banjuk ja Nikolai Trunov. Ryžov johti VVER-reaktorien suunnittelua 1998–2007. Lisäksi sai surmansa ydinreaktoreiden komponentteja valmistavan OKBM Afrikantovin teknologiajohtaja Andrei Trofimov, sekä Atomenergomašin teknologiajohtaja Valeri Ljalin. Miehet olivat matkalla tutustumaan ZAO Petrozavodskmaš -tehtaaseen, jonka Atomenergoprom oli ostanut helmikuussa 2010.

Onnettomuudessa kuoli myös FIFA:n jalkapallotuomari Vladimir Pettai.

Kuolleet ja loukkaantuneet maan mukaan| Kansallisuus | Kuolleita | Loukkaantuneita |
| --- | --- | --- |
| Venäjä Venäjä | 39 | 5 |
| Venäjä Venäjä / Yhdysvallat Yhdysvallat | 4 | 0 |
| Ukraina Ukraina | 2 | 0 |
| Alankomaat Alankomaat | 1 | 0 |
| Ruotsi Ruotsi | 1 | 0 |
| **Yhteensä** | **47** | **5** |

Onnettomuustutkinta
-------------------

Koneen mustat laatikot kerättiin onnettomuuspaikalta talteen onnettomuuden syyn selvittämiseksi. Onnettomuustutkinta avattiin heti onnettomuutta seuranneena päivänä.

Tutkinnassa onnettomuuden syyksi todettiin miehistön virheellinen toiminta ja puutteellinen kommunikaatio huonoissa sääoloissa. Navigaattori oli lievästi juopunut (0,8 promillea) ja rohkaisi kapteenia laskeutumaan, vaikka näkyvyys kovassa sateessa ja sumussa oli huono.

Lähteet
-------

1. 1 2  Plane crash in north-west Russia kills 44  21.6.2011. www.bbc.co.uk. Viitattu 21.6.2011. (englanniksi)
2. ↑  40 matkustajaa kuoli lento-onnettomuudessa Venäjällä  21.6.2011. www.hs.fi. Viitattu 21.6.2011.
3. 1 2 3 4 5 6 7 8 9  Simon Hradecky: Crash: Rusair T134 at Petrozavodsk on Jun 20th 2011, impacted highway short of runway *The Aviation Herald*.  20.6.2011. www.avherald.com. Viitattu 21.6.2011. (englanniksi)
4. ↑
5. ↑  *Aamulehti* 27.6.2011, sivu A18
6. 1 2  Drunk navigator cited in RusAir Tu-134 crash report Air Transport Intelligence News 19.9.2011
7. 1 2 3 4 5 6  Reports: 44 Killed in Russian Passenger Jet Crash  20.6.2011. www.nytimes.com. Viitattu 21.6.2011. (englanniksi)
8. 1 2  EMERCOM indicates jet crash-landing in N W Russia leaves 38 dead  21.6.2011. www.itar-tass.com. Viitattu 21.6.2011. (englanniksi)
9. ↑  Petroskoissa vakava lento-onnettomuus  21.6.2011. Yle.fi, uutiset. Viitattu 21.6.2011.
10. ↑  Jaakko Isoniemi: Pikkupoika selvisi Venäjän lentoturmasta – äiti kuoli  21.6.2011. www.iltalehti.fi. Viitattu 21.6.2011.
11. ↑  Yle Uutiset
12. ↑  Five nuclear engineers die in Russian aeroplane crash  4.7.2011. Nuclear Engineering International.
13. ↑
14. ↑  Список пассажиров и экипажа самолета (по состоянию на мск 21.6.2011 г.) Ту-134, совершившего жесткую посадку под Петрозаводском *MCHS*.  21.6.2011.  Arkistoitu 23.6.2011. Viitattu 21.6.2011. (venäjäksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **RusAirin lento 9605**.
* 40 matkustajaa kuoli lento-onnettomuudessa Venäjällä, Helsingin Sanomat
* Plane crash in north-west Russia kills 44, BBC News

***Kirja:Lento-onnettomuudet 2011***

  
Kirjat ovat artikkelikokoelmia, jotka voidaan tulostaa tai ostaa painettuna kirjana.

← 2010  ·  Vuoden 2011 lento-onnettomuudet ja vaaratilanteet  ·  2012 →

|  |  |  |
| --- | --- | --- |
| 1.1. Kolavian lento 348
9.1. Iran Airin lento 277
24.1. Domodedovon lentokentän pommi-isku 2011
4.4. Yhdistyneiden kansakuntien lento 834
7.5. Merpati Nusantara Airlinesin lento 8968 | 18.5. Sol Líneas Aéreasin lento 5428
21.6. RusAirin lento 9605
8.7. Hewa Bora Airwaysin lento 952
11.7. Tomskavian lento 5007
26.7. Marokon kuninkaallisten ilmavoimien lento-onnettomuus 2011 | 7.9. Lokomotiv Jaroslavlin lento-onnettomuus
14.9. Angolan sotilaskoneturma 2011
16.9. Reno Air Racesin onnettomuus 2011 |